कैप्टन अमरिंदर सिंह ने बताया कि पंजाब सरकार उद्योगों के लिए सभी राज्यों से सस्ती बिजली 5 रुपए प्रति यूनिट दे रही है और राज्य के औद्योगिक विकास के लिए नयी औद्योगिक नीति निवेश को उत्साहित करने वाली है जिससे राज्य में नौजवानों को रोजगार के और अधिक अवसर मिलेंगे। उन्होंने बताया कि उद्योगीकरण ही अर्थ व्यवस्था सुव्यवस्थित करने का एकमात्र रास्ता है इसलिए वे दो बार मुम्बई में बड़े उद्योगपतियों से मिलकर आए हैं क्योंकि कृषि पहले ही घाटे का सौदा बन कर रह गई है।